“Amazon Japan” แบนสินค้า “หัวเว่ย” สั่งระงับขายออนไลน์ เซ่นสหรัฐฯขึ้นบัญชีดำ
"Amazon Japan" แบน "หัวเว่ย" ระงับขายสินค้าผ่านออนไลน์ เซ่นสหรัฐฯขึ้นบัญชีดำ
"Amazon Japan" แบนสินค้า "หัวเว่ย" สั่งระงับขายออนไลน์ เซ่นสหรัฐฯขึ้นบัญชีดำ
24 พ.ค. 2562

สำนักงานข่าวเกียวโดรายงานโดยอ้างแหล่งข่าวว่า บริษัท อเมซอน เจแปน ได้ระงับการขายตรงผ่านระบบออนไลน์สำหรับผลิตภัณฑ์ของบริษัท หัวเว่ย เทคโนโลยี่ ของจีน หลังจากที่สหรัฐได้ขึ้นบัญชีดำบริษัทหัวเว่ยเมื่อสัปดาห์ที่แล้ว
ทั้งนี้ อเมซอน เจแปน ได้สั่งระงับการขายผลิตภัณฑ์ของหัวเว่ย ซึ่งรวมถึงสมาร์ทโฟนรุ่นล่าสุด คอมพิวเตอร์ส่วนบุคคล และ แท็บเล็ต หลังจากเมื่อวันที่ 22 พ.ค.2562 บริษัทผู้ให้บริการโทรศัพท์เคลื่อนที่รายใหญ่ของญี่ปุ่น อาทิ เคดีดีไอ คอร์ป และ ซอฟท์แบงก์ คอร์ป ได้เลื่อนแผนการเปิดตัวสมาร์ทโฟนรุ่นใหม่ของหัวเว่ยก่อนถึงกำหนดที่วางไว้ 2 วัน
อย่างไรก็ตาม ลูกค้าจะยังคงสามารถซื้อผลิตภัณฑ์ของหัวเว่ยที่ขายโดยผู้จำหน่ายรายอื่นๆ บนเว็บไซต์อี-คอมเมิร์ซของอเมซอน เจแปนได้
สำนักข่าวเกียวโดรายงานว่า เอ็นทีที โดโคโม อิงค์ ซึ่งเป็นบริษัทที่ให้บริการสื่อสารไร้สายรายใหญ่ที่สุดในญี่ปุ่น เปิดเผยเมื่อวันที่ 22 พ.ค.2562 ว่า บริษัทได้ยุติการสั่งซื้อโทรศัพท์ระดับไฮเอ็นด์ของหัวเว่ยที่มีกำหนดวางตลาดในช่วงฤดูร้อน
สำหรับผู้ให้บริการโทรศัพท์เคลื่อนที่ต้นทุนต่ำจำนวนมากก็ได้ดำเนินการตามเอ็นทีที โดโคโม ด้วย แต่ผู้ค้าปลีกเครื่องใช้ไฟฟ้า อาทิ บริษัทบิ๊ก คาเมร่า อิงค์ และ บริษัท โยโดบาชิ คาเมร่า โค ระบุว่า ยังคงมีแผนที่จะขายสมาร์ทโฟนรุ่นใหม่ของหัวเว่ยตามกำหนด